Լիզ Դրուժ

**Լիզ Դրուժ** (, ամբողջական անունը՝ Լիզ Էմմա Մարգարետա Դրուժ , ծննդյամբ՝  Dencker, ), շվեդ բանաստեղծուհի և նկարիչ, մանկավարժ, գիտության թեկնածու ֆիզիկական քիմիայի բնագավառում։

## Կենսագրություն
Ծնվել է 1919 թվականի դեկտեմբերի 1-ին Լանդսկրունա քաղաքում։ 1938 թվականին ավարտել է Հելսինգբորգի դպրոցը, 1956 թվականին՝ *Folkeskole*-ն։ 1965 թվականին Լիզը դարձել է Լունդի համալսարանի մագիստրոս, իսկ 1987 թվականին պաշտպանել է թեկնածուական ատենախոսություն ֆիզիկական քիմիայից։ 1957-1970 թվականներին աշխատել է որպես մաթեմատիկայի և քիմիայի ուսուցիչ Հելսինգբորգի *Nicolaiskolan* դպրոցում, Ստոկհոլմի *Franska skolan* դպրոցում, Բրոմմի աղջիկների տեղական դպրոցում, 1970-1971 թվականներին՝ Ստոկհոլմի կրթության դպրոցում, 1971-1985 թվականներին՝ Մալմյոյի մանկավարժական քոլեջում։

1944–1946 թվականներին Լիզ Դրուժը սովորել է Մալմյոյի *Skånska målarskolan* գեղարվեստի դպրոցում։ 1946 թվականին մասնակցել է ուսանողական ցուցահանդեսին, այնուհետև ցուցադրվել է Հելսինգբորգում, Սունդբյուբերգում, Սպոնգում և Հյորում։ 1997 թվականին անհատական ցուցահանդեսներ է կազմակերպել Հյորի *Kulturhuset Anders*-ում, 1998 թվականին՝ Լունդի *Väster* գրադարանում, 2009 թվականին՝ Յունգբյուի ցուցասրահում և 2010 թվականին՝ Սունդբյուբերգի Մշակութային կենտրոնում։ Նկարել է ավելի քան հարյուր յուղաներկ աշխատանքներ և քսանից ավելի աշխատանքներ մատիտով ու ջրաներկով։

Ամուսնացած է եղել Արքայական ճարտարագիտական գիտությունների ակադեմիայի անդամ, գիտնական Գեորգ Դրուժի (1916-1999) հետ։ Ունեցել են երեք երեխա։

## Գրական գործունեություն
Լիզ Դրուժը սկսել է հրատարակվել 1950-ական թվականներից, առաջին անգամ 1951 թվականին *All världens berättare* գրական ամսագրում տպագրվել է նրա «Kaleidoskop» պատմվածքը, այնուհետև տպագրվել է շվեդական *Idun* ընտանեկան շաբաթաթերթում։ 1954 թվականին «*Så glad*» վեպի համար արժանանացել է *Svenska Dagbladet* գրական մրցանակի։

մինի|Դրուժի ջրաներկով արված աշխատանքներից
մինի|«Ասպետ», հեղինակ և ձևավորող՝ Լիզ Դրուժ

Վեպերից, նովելներից և պատմվածքներից բացի Լիզ Դրուժը գրել է այլ ժանրի բազմաթիվ ստեղծագործություններ, ավելի քան երեսուն պիեսներ, այդ թվում մանկական, ինչպես նաև մանկական մյուզիքլներ։ Բանաստեղծուհի Լիլիան Գոլդբերգի (*Lilian Goldberg*) հետ միասին 1992 թվականին Լունդ քաղաքում հիմնադրում են Teater Vanessa թատրոնը, որտեղ ներկայացնում էին իրենց  պիեսները։ 1994 թվականից Լիզ Դրուժը ղեկավարում է այդ թատրոնը։ Ինը տարիների ընթացքում  Teater Vanessa – ը մասնակցում է Լունդում անցկացվող «Մշակութային գիշերներ» ծրագրին (այս փառատոնը անցկացվում է Շվեդիայի բազմաթիվ քաղաքներում), որտեղ ցուցադրվում են հետևյալ ներկայացումները`
* 1993 - *Dido år 2000*
* 1994 - *Robinson Crusoe*
* 1995 - *Audition för Shakespeare*
* 1996 - *Hycklaren*
* 1997 - *En midsommardröm*  и *Planen Herkules*
* 1998 - *Epsilon* и *Planen Herkules*
* 1999 - *Darling Ofelia* 
* 2000 - *Kungens döttrar* и *King Lear*
* 2001 - *Presenten*, *Spela sjuan*, *Passion i Venedig* и *Othello*

### Մատենագիտություն

## Հիշատակ
2013 թվականին Լիզ Դրուժի պատվին է կոչվել Սունդբյուբերգի քաղաքային գրադարանի դահլիճներից մեկը։

## Ծանոթագրություններ

## Արտաքին հղումներ
* Անձնական կայք
* Lise, 97, söker talanger till sin teatergrupp 

Կատեգորիա:Շվեդ գրողներ
Կատեգորիա:Շվեդ կին արվեստագետներ
Կատեգորիա:Լունդի համալսարանի շրջանավարտներ
Կատեգորիա:Շվեդ բանաստեղծուհիներ
Կատեգորիա:Շվեդ նկարիչներ
Կատեգորիա:Շվեդ մանկավարժներ
Կատեգորիա:Գիտությունների թեկնածուներ
Կատեգորիա:Շվեդ գիտնականներ